છોટાઉદેપુર તાલુકામાં આવેલ ગાબડીયા સિંગલા જામલી (ડૉ) અને ડોલરીયા ગ્રામ પંચાયતોની મુદત પૂર્ણ થતાં તા ૨૨મી ના રોજ ચુંટણી યોજાઈ હતી. આમાં સરપંચની ચાર જગ્યા માટે સત્તર ઉમેદવારો જંગમાં હતા. યોજાયેલ ચૂંટણીઓની મત ગણતરી એસ એફ હાઇસ્કુલ પ્રાથમિક વિભાગ માં તા ૨૪ના રોજ સવારે આઠ વાગ્યાથી શરૂ કરવામાં આવી હતી. પરિણામો જાણવા માટે ઉમેદવારોની ટેકેદારોના ટોળેટોળા સવારથી મતગણતરી કેન્દ્રની બહાર ઉમટી પડ્યા હતા.